Pagmayaw

An pagmayaw in usa nga ritwal hin pangangaro hin pasaylo ug paghahalad basi mahiulian an tawo nga ginraog-daog, tinimarat-an, o dinarahugan hin digkusanon, diwende, o mga dire parehas haaton. Sugad kun may ada puno ha natad, ha uma o bisan diin nga karuyag putulon kay nakakaulang, may posibilidad nga adton nagputol in dadarahugan hin mga espirituhanon nga mga elemento o adto nga mga digukusanon, diwende ngan damu pa nga iba. Adton mga dinarahugan in posible madunot it tiil, tudlo o iba pa nga parti hit lawas. Puydi liwat maglain it ira pangabat sugad hit pamamaso, hiranat, butol-butol o bugas-bugas ha lawas, ngan damo pa nga iba.